
	Υπόμνημα για τα χρησιμοποιούμενα σύμβολα

	
*
Διαδικασία διαβούλευσης


***
Διαδικασία έγκρισης


***I
Συνήθης νομοθετική διαδικασία (πρώτη ανάγνωση)


***II
Συνήθης νομοθετική διαδικασία (δεύτερη ανάγνωση)


***III
Συνήθης νομοθετική διαδικασία (τρίτη ανάγνωση)

(Η ενδεικνυόμενη διαδικασία στηρίζεται στη νομική βάση που προτείνεται στο σχέδιο πράξης.)




	Τροπολογίες σε σχέδιο πράξης

	Τροπολογίες του Κοινοβουλίου σε δύο στήλες
Η διαγραφή κειμένου σημαίνεται με πλάγιους έντονους χαρακτήρες στην αριστερή στήλη. Η αντικατάσταση κειμένου σημαίνεται με πλάγιους έντονους χαρακτήρες και στις δύο στήλες. Το νέο κείμενο σημαίνεται με πλάγιους έντονους χαρακτήρες στη δεξιά στήλη.

Η πρώτη και η δεύτερη γραμμή της επικεφαλίδας κάθε τροπολογίας προσδιορίζουν το σχετικό τμήμα του εξεταζόμενου σχεδίου πράξης. Εάν μία τροπολογία αναφέρεται σε ήδη υφιστάμενη πράξη την οποία το σχέδιο πράξης αποσκοπεί να τροποποιήσει, η επικεφαλίδα περιέχει επιπλέον και μία τρίτη και μία τέταρτη γραμμή που προσδιορίζουν αντίστοιχα την υφιστάμενη πράξη και τη διάταξή της στην οποία αναφέρεται η τροπολογία.

Τροπολογίες του Κοινοβουλίου με μορφή ενοποιημένου κειμένου

Τα νέα τμήματα του κειμένου σημαίνονται με πλάγιους έντονους χαρακτήρες. Τα τμήματα του κειμένου που διαγράφονται σημαίνονται με το σύμβολο ▌ ή με διαγραφή. Η αντικατάσταση κειμένου σημαίνεται με πλάγιους έντονους χαρακτήρες  που υποδηλώνουν το νέο κείμενο και με διαγραφή του κειμένου που αντικαθίσταται.

Κατ’ εξαίρεση, δεν σημαίνονται οι τροποποιήσεις αυστηρά τεχνικής φύσης που επιφέρουν οι υπηρεσίες κατά την επεξεργασία του τελικού κειμένου.

σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου που αφορά την παροχή και την ποιότητα των στατιστικών σχετικά με τη διαδικασία μακροοικονομικών ανισορροπιών

(COM(2013)0342 – C7‑0162/2013 – 2013/0181(COD))

(Συνήθης νομοθετική διαδικασία: πρώτη ανάγνωση)

Το Ευρωπαϊκό Κοινοβούλιο,

–
έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(2013)0342),

–
έχοντας υπόψη το άρθρο 294 παράγραφος 2 και το άρθρο 338 παράγραφος 1 της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C7‑0162/2013),

–
έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,

–
έχοντας υπόψη τη γνώμη της Ευρωπαϊκής Κεντρικής Τράπεζας, που εκδόθηκε στις 10 Οκτωβρίου 2013
,

–
έχοντας υπόψη το άρθρο 55 του Κανονισμού του,

–
έχοντας υπόψη την έκθεση της Επιτροπής Οικονομικής και Νομισματικής Πολιτικής και τις γνωμοδοτήσεις της Επιτροπής Απασχόλησης και Κοινωνικών Υποθέσεων και της Επιτροπής Περιφερειακής Ανάπτυξης (A7‑0000/2013),

1.
εγκρίνει τη θέση σε πρώτη ανάγνωση όπως παρατίθεται κατωτέρω·

2.
ζητεί από την Επιτροπή να του υποβάλει εκ νέου την πρόταση, αν προτίθεται να της επιφέρει σημαντικές τροποποιήσεις ή να την αντικαταστήσει με νέο κείμενο·

3.
αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

<RepeatBlock-Amend><Amend>Τροπολογία

<NumAm>1</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 6</Article>
	

	Κείμενο που προτείνει η Επιτροπή
	Τροπολογία

	(6) Είναι ζωτικής σημασίας η εκπόνηση των απαιτούμενων στατιστικών για την εκτέλεση των δραστηριοτήτων της Ένωσης να εδράζεται μόνο σε αξιόπιστα στοιχεία. Κατά την εκπόνηση των στοιχείων σχετικά με τη ΔΜΑ, τα οποία αποτελούν ζωτική εισροή για τον εντοπισμό μακροοικονομικών ισορροπιών καθώς και για την πρόληψη και τη διόρθωση υπερβολικών μακροοικονομικών ανισορροπιών εντός της Ένωσης, μη αξιόπιστα στοιχεία μπορούν να έχουν σημαντικές επιπτώσεις στα συμφέροντα της Ένωσης. Είναι αναγκαίο να ληφθούν πρόσθετα μέτρα, έτσι ώστε να καταστεί αποτελεσματικότερη η εκπόνηση, η παροχή και η ποιοτική παρακολούθηση των στοιχείων σχετικά με τη ΔΜΑ, τα οποία είναι απαραίτητα για τη λειτουργία της διαδικασίας μακροοικονομικών ανισορροπιών. Τα μέτρα αυτά αναμένεται να βελτιώσουν την αξιοπιστία των υποκείμενων στατιστικών πληροφοριών καθώς και την παροχή και την ποιοτική παρακολούθηση των στοιχείων σχετικά με τη ΔΜΑ. Για να αποφευχθεί η υποβολή ανακριβών στοιχείων σχετικά με τη ΔΜΑ, είτε από πρόθεση είτε από σοβαρή αμέλεια, θα πρέπει να θεσπιστεί ένας μηχανισμός επιβολής χρηματικών κυρώσεων που να διασφαλίζει τη δέουσα επιμέλεια στην εκπόνηση των στοιχείων σχετικά με τη ΔΜΑ.
	(6) Είναι ζωτικής σημασίας η εκπόνηση των απαιτούμενων στατιστικών για την υλοποίηση του βελτιωμένου πλαισίου οικονομικής διακυβέρνησης της Ένωσης να εδράζεται σε αξιόπιστα στοιχεία. Κρίνεται σκόπιμο οι διαδικασίες που ορίζονται με τον κανονισμό (ΕΕ) αριθ. 1176/2011 και τον κανονισμό (ΕΕ) αριθ. 1174/2011 να συμπληρωθούν με αντίστοιχο επίσημο πλαίσιο για τη συγκέντρωση, την παρακολούθηση ποιότητας και τη δημοσιοποίηση των στοιχείων σχετικά με τη ΔΜΑ, σύμφωνα με τα κοινά κριτήρια ποιότητας που ορίζονται με τον κανονισμό (ΕΚ) αριθ. 223/2009. Τα πρόσθετα μέτρα θα πρέπει να καθιστούν αποτελεσματικότερη την εκπόνηση, την παροχή και την ποιοτική παρακολούθηση των στοιχείων σχετικά με τη ΔΜΑ, και θα πρέπει να βελτιώσουν την αξιοπιστία των υποκείμενων στατιστικών πληροφοριών καθώς και την παροχή και την ποιοτική παρακολούθηση των στοιχείων σχετικά με τη ΔΜΑ. 


Or. <Original>{EN}en</Original>
</Amend>
<Amend>Τροπολογία

<NumAm>2</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 6 α (νέα)</Article>
	

	Κείμενο που προτείνει η Επιτροπή
	Τροπολογία

	
	(6α) Για να αποφευχθεί η υποβολή ανακριβών στοιχείων σχετικά με τη ΔΜΑ, είτε από πρόθεση είτε από σοβαρή αμέλεια, θα πρέπει να θεσπιστεί ένας μηχανισμός επιβολής χρηματικών κυρώσεων ο οποίος να διασφαλίζει μεταξύ άλλων τη δέουσα επιμέλεια στην εκπόνηση των στοιχείων σχετικά με τη ΔΜΑ. Σύμφωνα με τον κανονισμό 1174/2011, οι κυρώσεις αυτές θα πρέπει να επιβάλλονται μόνο σε κράτη μέλη με νόμισμα το ευρώ. Εάν το άρθρο 338 παράγραφος 1 ΣΛΕΕ δεν θεωρείται επαρκής νομική βάση για την επιβολή των κυρώσεων αυτών σε κράτη μέλη, θα πρέπει να εξεταστεί το ενδεχόμενο προσθήκης επιπλέον νομικής βάσης, όπως το άρθρο 121 παράγραφος 6 ΣΛΕΕ.


Or. <Original>{EN}en</Original>
</Amend>
<Amend>Τροπολογία

<NumAm>3</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 8</Article>
	

	Κείμενο που προτείνει η Επιτροπή
	Τροπολογία

	(8) Θα πρέπει να καθιερωθούν η στενή συνεργασία και αδιάλειπτος διάλογος μεταξύ της Επιτροπής και των στατιστικών αρχών των κρατών μελών, έτσι ώστε να διασφαλιστεί η ποιότητα των στοιχείων σχετικά με τη ΔΜΑ που υποβάλλουν τα κράτη μέλη καθώς των υποκείμενων στατιστικών πληροφοριών.
	(8) Ο διαρκής συντονισμός και η συνεχής συνεργασία μεταξύ των εθνικών στατιστικών υπηρεσιών και της Επιτροπής (Eurostat) αποτελεί σημαντικό μέρος του αποτελεσματικού συντονισμού των στατιστικών δραστηριοτήτων στο πλαίσιο του Ευρωπαϊκού Στατιστικού Συστήματος (ΕΣΣ). Ο θεσμικός διαχωρισμός του Ευρωπαϊκού Συστήματος Κεντρικών Τραπεζών (ΕΣΚΤ) και η ανεξαρτησία των κεντρικών τραπεζών θα πρέπει να γίνονται σεβαστά κατά την ανάπτυξη, παραγωγή και διάδοση στοιχείων σχετικά με τη ΔΜΑ στο πλαίσιο της αντίστοιχης δομής διακυβέρνησης και των στατιστικών προγραμμάτων εργασίας του ΕΣΣ και του ΕΣΚΤ.


Or. <Original>{EN}en</Original>
</Amend>
<Amend>Τροπολογία

<NumAm>4</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 9</Article>
	

	Κείμενο που προτείνει η Επιτροπή
	Τροπολογία

	(9) Θα πρέπει να διασφαλιστεί η στενή συνεργασία μεταξύ του Ευρωπαϊκού Στατιστικού Συστήματος και του Ευρωπαϊκού Συστήματος Κεντρικών Τραπεζών όσον αφορά τα στοιχεία σχετικά με τη ΔΜΑ, σύμφωνα με το άρθρο 9 του κανονισμού (ΕΚ) αριθ. 223/2009, έτσι ώστε να μειωθεί στο ελάχιστο η επιβάρυνση ανταπόκρισης, να εξασφαλιστεί η αναγκαία συνεκτικότητα, να βελτιωθούν οι υποκείμενες στατιστικές και να εξασφαλιστεί η συγκρισιμότητα.
	(9) Δεδομένου ότι τόσο το ΕΣΣ όσο και το ΕΣΚΤ είναι υπεύθυνα για την κατάρτιση διαφόρων στατιστικών στις οποίες βασίζονται τα στοιχεία σχετικά με τη ΔΜΑ, απαιτείται στενή συνεργασία μεταξύ των δύο συστημάτων, σύμφωνα με το άρθρο 9 του κανονισμού (ΕΚ) αριθ. 223/2009, με στόχο την επίτευξη υψηλής ποιότητας όσον αφορά τα στοιχεία σχετικά με τη ΔΜΑ, έτσι ώστε να μειωθεί στο ελάχιστο η επιβάρυνση από την υποβολή εκθέσεων, να εξασφαλιστεί η αναγκαία συνεκτικότητα, να βελτιωθούν οι υποκείμενες στατιστικές και να εξασφαλιστεί η συγκρισιμότητα. Οι πρακτικές λειτουργικές ρυθμίσεις όσον αφορά τη συνεργασία μεταξύ του ΕΣΣ και του ΕΣΚΤ στον τομέα της διασφάλισης ποιότητας για τα στοιχεία σχετικά με τη ΔΜΑ θα μπορούσαν να καθορίζονται στο πλαίσιο ενός μνημονίου συνεννόησης. Η επιτροπή στατιστικών για θέματα νομισματικά, χρηματοπιστωτικά και ισοζυγίου πληρωμών (ΕΣΝΧΙ), η οποία συστάθηκε με την απόφαση 2006/856/ΕΚ4α του Συμβουλίου, θα μπορούσε, δεδομένης της μακροχρόνιας εμπειρίας της στους τομείς στατιστικής που καλύπτονται από τα στοιχεία σχετικά με τη ΔΜΑ, να παράσχει συμβουλές όσον αφορά τις πρακτικές λειτουργικές ρυθμίσεις για τη συνεργασία, οι οποίες θα μπορούσαν να συνοψίζονται στο εν λόγω μνημόνιο συνεννόησης.

	
	_____________

	
	4α ΕΕ L 332, 30.11.2006, σ. 21.


Or. <Original>{EN}en</Original>
</Amend>
<Amend>Τροπολογία

<NumAm>5</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 9 α (νέα)</Article>
	

	Κείμενο που προτείνει η Επιτροπή
	Τροπολογία

	
	(9α) Η ενίσχυση της οικονομικής διακυβέρνησης μέσω ενός βελτιωμένου συστήματος στατιστικής παρακολούθησης θα πρέπει να περιλαμβάνει στενότερη και πιο έγκαιρη συμμετοχή του Ευρωπαϊκού Κοινοβουλίου και των εθνικών κοινοβουλίων. Ενώ αναγνωρίζεται ότι συνομιλητές με το Ευρωπαϊκό Κοινοβούλιο στο πλαίσιο του διαλόγου είναι τα ευρωπαϊκά θεσμικά όργανα και οι εκπρόσωποί τους, η αρμόδια επιτροπή του Ευρωπαϊκού Κοινοβουλίου μπορεί να καλεί εκπροσώπους των εθνικών στατιστικών υπηρεσιών (ΕΣΥ) να συμμετέχουν εθελοντικά σε ακροάσεις.


Or. <Original>{EN}en</Original>
</Amend>
<Amend>Τροπολογία

<NumAm>6</NumAm>
<DocAmend>Πρόταση κανονισμού</DocAmend>
<Article>Άρθρο 2 – παράγραφος 3</Article>
	

	Κείμενο που προτείνει η Επιτροπή
	Τροπολογία

	3. Η Επιτροπή κοινοποιεί κάθε χρόνο στα κράτη μέλη τον χρονικό προγραμματισμό για την ετήσια έκθεση του μηχανισμού επαγρύπνησης, ο οποίος θεσπίστηκε με το άρθρο 3 του κανονισμού (ΕΕ) αριθ. 1176/2011. Με βάση αυτόν τον χρονικό προγραμματισμό, τις προθεσμίες και τα χρονοδιαγράμματα που αναφέρονται στην παράγραφο 2, η Επιτροπή αποφασίζει και κοινοποιεί στα κράτη μέλη μια καταληκτική ημερομηνία για την αποστολή όλων των πιο επικαιροποιημένων στοιχείων σχετικά με τη ΔΜΑ.
	3. Η Επιτροπή κοινοποιεί κάθε χρόνο στα κράτη μέλη τον χρονικό προγραμματισμό για την ετήσια έκθεση του μηχανισμού επαγρύπνησης, ο οποίος θεσπίστηκε με το άρθρο 3 του κανονισμού (ΕΕ) αριθ. 1176/2011. Με βάση αυτόν τον χρονικό προγραμματισμό, τις προθεσμίες και τα χρονοδιαγράμματα που αναφέρονται στην παράγραφο 2, η Επιτροπή αποφασίζει και κοινοποιεί στα κράτη μέλη μια καταληκτική ημερομηνία κατά την οποία η Επιτροπή (Eurostat) εξάγει τα στοιχεία σχετικά με τη ΔΜΑ, βάσει των οποίων υπολογίζονται για κάθε κράτος μέλος οι δείκτες του πίνακα αποτελεσμάτων της ΔΜΑ, και καταρτίζει βάση δεδομένων αναφοράς με στοιχεία σχετικά με τη ΔΜΑ.


Or. <Original>{EN}en</Original>
</Amend>
<Amend>Τροπολογία

<NumAm>7</NumAm>
<DocAmend>Πρόταση κανονισμού</DocAmend>
<Article>Άρθρο 2 – παράγραφος 3 α (νέα)</Article>
	

	Κείμενο που προτείνει η Επιτροπή
	Τροπολογία

	
	3α. Η Επιτροπή (Eurostat) παρέχει σε κάθε κράτος μέλος πρόσβαση στη βάση δεδομένων αναφοράς με τα εξαχθέντα στοιχεία για τη ΔΜΑ, το αργότερο πέντε εργάσιμες ημέρες μετά την καταληκτική ημερομηνία, για σκοπούς επαλήθευσης. Τα κράτη μέλη ελέγχουν τα στοιχεία και τα επιβεβαιώνουν ή προτείνουν τροποποιήσεις, εντός των επτά ημερών που έπονται αυτής της πενθήμερης περιόδου.


Or. <Original>{EN}en</Original>
</Amend>
<Amend>Τροπολογία

<NumAm>8</NumAm>
<DocAmend>Πρόταση κανονισμού</DocAmend>
<Article>Kεφάλαιο III – τίτλος</Article>
	

	Κείμενο που προτείνει η Επιτροπή
	Τροπολογία

	ΕΚΘΕΣΕΙΣ ΠΟΙΟΤΗΤΑΣ
	ΔΙΑΣΦAΛΙΣΗ ΠΟΙOΤΗΤΑΣ


Or. <Original>{EN}en</Original>
</Amend>
<Amend>Τροπολογία

<NumAm>9</NumAm>
<DocAmend>Πρόταση κανονισμού</DocAmend>
<Article>Άρθρο 3 – παράγραφος 1</Article>
	

	Κείμενο που προτείνει η Επιτροπή
	Τροπολογία

	1. Τα κράτη μέλη, όταν διαβιβάζουν τα στοιχεία σχετικά με τη ΔΜΑ που αναφέρονται στο άρθρο 1, αποστέλλουν επίσης στην Επιτροπή πληροφορίες σχετικά με τον τρόπο υπολογισμού των στοιχείων αυτών, συμπεριλαμβανομένων τυχόν αλλαγών στις πηγές και στις μεθόδους που εφαρμόζουν, υπό τη μορφή έκθεσης ποιότητας.
	1. Τα κράτη μέλη, όταν διαβιβάζουν τα στοιχεία σχετικά με τη ΔΜΑ που αναφέρονται στο άρθρο 1, υποβάλλουν επίσης στην Επιτροπή πληροφορίες σχετικά με τον τρόπο υπολογισμού των στοιχείων αυτών, συμπεριλαμβανομένων τυχόν αλλαγών στις πηγές και στις μεθόδους που εφαρμόζουν, υπό τη μορφή έκθεσης ποιότητας.


Or. <Original>{EN}en</Original>
</Amend>
<Amend>Τροπολογία

<NumAm>10</NumAm>
<DocAmend>Πρόταση κανονισμού</DocAmend>
<Article>Άρθρο 3 – παράγραφος 3</Article>
	

	Κείμενο που προτείνει η Επιτροπή
	Τροπολογία

	3. Η Επιτροπή εκδίδει εκτελεστικές πράξεις με σκοπό να καθορίσει τις λεπτομέρειες, τη δομή και την περιοδικότητα των εκθέσεων ποιότητας. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 14 παράγραφος 2.
	3. Η Επιτροπή εκδίδει εκτελεστικές πράξεις με σκοπό να καθορίσει τις λεπτομέρειες, τη δομή και την περιοδικότητα των εκθέσεων ποιότητας που αναφέρονται στην παράγραφο 1. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 14 παράγραφος 2.


Or. <Original>{EN}en</Original>
</Amend>
<Amend>Τροπολογία

<NumAm>11</NumAm>
<DocAmend>Πρόταση κανονισμού</DocAmend>
<Article>Kεφάλαιο VI – τίτλος</Article>
	

	Κείμενο που προτείνει η Επιτροπή
	Τροπολογία

	ΑΠΟΣΤΟΛΕΣ ΣΤΑ ΚΡΑΤΗ ΜΕΛΗ
	ΕΠΙΣΚΕΨΕΙΣ ΔΙΑΛΟΓΟΥ ΣΤΑ ΚΡΑΤΗ ΜΕΛΗ


Or. <Original>{EN}en</Original>
</Amend>
<Amend>Τροπολογία

<NumAm>12</NumAm>
<DocAmend>Πρόταση κανονισμού</DocAmend>
<Article>Άρθρο 7 – παράγραφος 1</Article>
	

	Κείμενο που προτείνει η Επιτροπή
	Τροπολογία

	1. Όταν η Επιτροπή (Eurostat) εντοπίζει προβλήματα, ιδίως κατά την αξιολόγηση της ποιότητας βάσει του άρθρου 5, μπορεί να αποφασίζει τη διεξαγωγή αποστολών στο οικείο κράτος μέλος.
	1. Όταν η Επιτροπή (Eurostat) διαπιστώνει ότι απαιτείται εμβάθυνση της αξιολόγησης ποιότητας των στατιστικών, ιδίως κατά την αξιολόγηση της ποιότητας βάσει του άρθρου 5, μπορεί να αποφασίζει τη διεξαγωγή επισκέψεων διαλόγου στο οικείο κράτος μέλος.


Or. <Original>{EN}en</Original>
</Amend>
<Amend>Τροπολογία

<NumAm>13</NumAm>
<DocAmend>Πρόταση κανονισμού</DocAmend>
<Article>Άρθρο 7 – παράγραφος 2</Article>
	

	Κείμενο που προτείνει η Επιτροπή
	Τροπολογία

	2. Ο σκοπός των αποστολών αυτών είναι να διερευνηθεί σε βάθος η ποιότητα των οικείων στοιχείων σχετικά με τη ΔΜΑ. Οι αποστολές επικεντρώνουν τις εργασίες τους σε μεθοδολογικά θέματα, τις πηγές και τις μεθόδους που περιγράφονται στους καταλόγους, τα στοιχεία και τις υποκείμενες στατιστικές διαδικασίες με σκοπό να αξιολογηθεί η συμμόρφωσή τους με τους συναφείς λογιστικούς και στατιστικούς κανόνες.
	2. Ο σκοπός των επισκέψεων που αναφέρονται στην παράγραφο 1 είναι να διερευνηθεί σε βάθος η ποιότητα των οικείων στοιχείων σχετικά με τη ΔΜΑ. Οι αποστολές επικεντρώνουν τις εργασίες τους σε μεθοδολογικά θέματα, τις πηγές και τις μεθόδους που περιγράφονται στους καταλόγους, τα στοιχεία και τις υποκείμενες στατιστικές διαδικασίες με σκοπό να αξιολογηθεί η συμμόρφωσή τους με τους συναφείς λογιστικούς και στατιστικούς κανόνες.


Or. <Original>{EN}en</Original>
</Amend>
<Amend>Τροπολογία

<NumAm>14</NumAm>
<DocAmend>Πρόταση κανονισμού</DocAmend>
<Article>Άρθρο 7 – παράγραφος 2 α (νέα)</Article>
	

	Κείμενο που προτείνει η Επιτροπή
	Τροπολογία

	
	2α. Κατά τη διοργάνωση των επισκέψεων που αναφέρονται στην παράγραφο 1, η Επιτροπή διαβιβάζει τα προσωρινά πορίσματά της στα ενδιαφερόμενα κράτη μέλη ώστε να διατυπώσουν τις παρατηρήσεις τους.


Or. <Original>{EN}en</Original>
</Amend>
<Amend>Τροπολογία

<NumAm>15</NumAm>
<DocAmend>Πρόταση κανονισμού</DocAmend>
<Article>Άρθρο 7 – παράγραφος 3</Article>
	

	Κείμενο που προτείνει η Επιτροπή
	Τροπολογία

	3. Η Επιτροπή (Eurostat) υποβάλλει έκθεση στην Επιτροπή Οικονομικής Πολιτικής, που συστάθηκε με την απόφαση 74/122/EΟΚ7 του Συμβουλίου, σχετικά με τα πορίσματα των αποστολών αυτών, συμπεριλαμβανομένων των σχολίων που διατυπώνει το οικείο κράτος μέλος επί των πορισμάτων. Ύστερα από τη διαβίβασή τους στην Επιτροπή Οικονομικής Πολιτικής οι εκθέσεις αυτές, σε συνδυασμό με τα σχόλια του οικείου κράτους μέλους, δημοσιοποιούνται, με την επιφύλαξη των διατάξεων για το στατιστικό απόρρητο του κανονισμού (ΕΚ) αριθ. 223/2009.
	3. Η Επιτροπή (Eurostat) υποβάλλει έκθεση στην Επιτροπή Οικονομικής Πολιτικής, που συστάθηκε με την απόφαση 74/122/EΟΚ7 του Συμβουλίου, σχετικά με τα πορίσματα των επισκέψεων που αναφέρονται στην παράγραφο 1, συμπεριλαμβανομένων των σχολίων που διατυπώνει το οικείο κράτος μέλος επί των πορισμάτων. Ύστερα από τη διαβίβασή τους στην Επιτροπή Οικονομικής Πολιτικής και στην αρμόδια επιτροπή του Ευρωπαϊκού Κοινοβουλίου, οι εκθέσεις αυτές, σε συνδυασμό με τα σχόλια του οικείου κράτους μέλους, δημοσιοποιούνται, με την επιφύλαξη των διατάξεων για το στατιστικό απόρρητο του κανονισμού (ΕΚ) αριθ. 223/2009.

	____________
	____________

	7. ΕΕ L 63 της 5.3.1974, σ.21 
	7. ΕΕ L 63 της 5.3.1974, σ. 21 


Or. <Original>{EN}en</Original>
</Amend>
<Amend>Τροπολογία

<NumAm>16</NumAm>
<DocAmend>Πρόταση κανονισμού</DocAmend>
<Article>Άρθρο 7 – παράγραφος 4</Article>
	

	Κείμενο που προτείνει η Επιτροπή
	Τροπολογία

	4. Τα κράτη μέλη, κατόπιν αιτήματος της Επιτροπής (Eurostat), παρέχουν τη βοήθεια εμπειρογνωμόνων σε στατιστικά θέματα που σχετίζονται με τη διαδικασία μακροοικονομικών ανισορροπιών, συμπεριλαμβανομένης της προετοιμασίας και της διενέργειας των αποστολών. Κατά την άσκηση των καθηκόντων τους, οι εν λόγω εμπειρογνώμονες παρέχουν ανεξάρτητη πραγματογνωμοσύνη. Κατάλογος των εμπειρογνωμόνων καταρτίζεται έως την (date to be fixed) με βάση τις προτάσεις που υποβάλλουν στην Επιτροπή (Eurostat) οι εθνικές αρχές που είναι αρμόδιες για τα στοιχεία σχετικά με τη ΔΜΑ.
	4. Τα κράτη μέλη, κατόπιν αιτήματος της Επιτροπής (Eurostat), παρέχουν τη βοήθεια εμπειρογνωμόνων σε στατιστικά θέματα που σχετίζονται με τη διαδικασία μακροοικονομικών ανισορροπιών, συμπεριλαμβανομένης της προετοιμασίας και της διενέργειας των επισκέψεων. Κατά την άσκηση των καθηκόντων τους, οι εν λόγω εμπειρογνώμονες παρέχουν ανεξάρτητη πραγματογνωμοσύνη. Κατάλογος των εμπειρογνωμόνων καταρτίζεται έως την [EE: να εισαχθεί ημερομηνία – έξι μήνες μετά τη δημοσίευση του παρόντος κανονισμού] με βάση τις προτάσεις που υποβάλλουν στην Επιτροπή (Eurostat) οι εθνικές αρχές που είναι αρμόδιες για τα στοιχεία σχετικά με τη ΔΜΑ.


Or. <Original>{EN}en</Original>
</Amend>
<Amend>Τροπολογία

<NumAm>17</NumAm>
<DocAmend>Πρόταση κανονισμού</DocAmend>
<Article>Άρθρο 7 – παράγραφος 6 α (νέα)</Article>
	

	Κείμενο που προτείνει η Επιτροπή
	Τροπολογία

	
	6α. Το παρόν άρθρο δεν ισχύει στις περιπτώσεις στις οποίες προβλέπεται ήδη βάσει τομεακής νομοθεσίας η διενέργεια επισκέψεων της Επιτροπής στα κράτη μέλη.


Or. <Original>{EN}en</Original>
</Amend>
<Amend>Τροπολογία

<NumAm>18</NumAm>
<DocAmend>Πρόταση κανονισμού</DocAmend>
<Article>Άρθρο 8 – παράγραφος 2</Article>
	

	Κείμενο που προτείνει η Επιτροπή
	Τροπολογία

	2. Η Επιτροπή (Eurostat) δεν καθυστερεί την παροχή των στοιχείων των κρατών μελών σχετικά με τη ΔΜΑ, σε περίπτωση που ένα κράτος μέλος δεν έχει διαβιβάσει τα στοιχεία του.
	2. Η Επιτροπή (Eurostat) καθορίζει την ημερομηνία δημοσίευσης του δελτίου τύπου και την κοινοποιεί στα κράτη μέλη εντός δέκα εργάσιμων ημερών από την καταληκτική ημερομηνία που αναφέρεται στο άρθρο 2. Δεν καθυστερεί την παροχή των στοιχείων των κρατών μελών σχετικά με τη ΔΜΑ, σε περίπτωση που ένα κράτος μέλος δεν έχει διαβιβάσει τα στοιχεία του.


Or. <Original>{EN}en</Original>
</Amend>
<Amend>Τροπολογία

<NumAm>19</NumAm>
<DocAmend>Πρόταση κανονισμού</DocAmend>
<Article>Άρθρο 8 – παράγραφος 3</Article>
	

	Κείμενο που προτείνει η Επιτροπή
	Τροπολογία

	3. Η Επιτροπή (Eurostat) μπορεί να εκφράσει επιφύλαξη όσον αφορά την ποιότητα των στοιχείων ενός κράτους μέλους σχετικά με τη ΔΜΑ. Εντός τριών εργάσιμων ημερών κατ’ ανώτατο όριο πριν από την προβλεπόμενη ημερομηνία δημοσίευσης, η Επιτροπή (Eurostat) ανακοινώνει στο συγκεκριμένο κράτος μέλος και στον πρόεδρο της Επιτροπής Οικονομικής Πολιτικής την επιφύλαξη που προτίθεται να εκφράσει και να δημοσιεύσει. Στην περίπτωση κατά την οποία το θέμα επιλύεται μετά τη δημοσίευση των στοιχείων και της επιφύλαξης, η άρση της επιφύλαξης δημοσιεύεται αμέσως μετά.
	3. Η Επιτροπή (Eurostat) μπορεί να εκφράσει επιφύλαξη όσον αφορά την ποιότητα των στοιχείων ενός κράτους μέλους σχετικά με τη ΔΜΑ. Στο εν λόγω κράτος μέλος δίνεται η δυνατότητα να υπερασπιστεί τη θέση του. Εντός τριών εργάσιμων ημερών κατ’ ανώτατο όριο πριν από την προβλεπόμενη ημερομηνία δημοσίευσης, η Επιτροπή (Eurostat) ανακοινώνει στο συγκεκριμένο κράτος μέλος και στον πρόεδρο της Επιτροπής Οικονομικής Πολιτικής την επιφύλαξη που προτίθεται να εκφράσει και να δημοσιεύσει. Στην περίπτωση κατά την οποία το θέμα επιλύεται μετά τη δημοσίευση των στοιχείων και της επιφύλαξης, η άρση της επιφύλαξης δημοσιεύεται αμέσως μετά.


Or. <Original>{EN}en</Original>
</Amend>
<Amend>Τροπολογία

<NumAm>20</NumAm>
<DocAmend>Πρόταση κανονισμού</DocAmend>
<Article>Άρθρο 8 – παράγραφος 4</Article>
	

	Κείμενο που προτείνει η Επιτροπή
	Τροπολογία

	4. Η Επιτροπή (Eurostat) μπορεί να τροποποιήσει τα στοιχεία που έχουν διαβιβάσει τα κράτη μέλη και να παράσχει τα τροποποιημένα στοιχεία αιτιολογώντας την τροποποίηση, εφόσον υπάρχουν αποδείξεις ότι τα στοιχεία που διαβιβάστηκαν από τα κράτη μέλη δεν πληρούν τις προϋποθέσεις του άρθρου 3 παράγραφος 2. Εντός τριών το πολύ εργάσιμων ημερών πριν από την προβλεπόμενη ημερομηνία δημοσίευσης, η Επιτροπή (Eurostat) ανακοινώνει στο ενδιαφερόμενο κράτος μέλος και στον πρόεδρο της Επιτροπής Οικονομικής Πολιτικής τα τροποποιημένα στοιχεία και την αιτιολόγηση της τροποποίησης.
	4. Η Επιτροπή (Eurostat) μπορεί να τροποποιήσει τα στοιχεία που έχουν διαβιβάσει τα κράτη μέλη και να παράσχει τα τροποποιημένα στοιχεία αιτιολογώντας την τροποποίηση, εφόσον υπάρχουν αποδείξεις ότι τα στοιχεία που διαβιβάστηκαν από τα κράτη μέλη δεν πληρούν τις προϋποθέσεις του άρθρου 3 παράγραφος 2 ούτε τα ισχύοντα μεθοδολογικά πρότυπα και τις απαιτήσεις πληρότητας, αξιοπιστίας, επικαιρότητας και συνέπειας των στατιστικών στοιχείων. Εντός τριών το πολύ εργάσιμων ημερών πριν από την προβλεπόμενη ημερομηνία δημοσίευσης, η Επιτροπή (Eurostat) ανακοινώνει στο ενδιαφερόμενο κράτος μέλος και στον πρόεδρο της Επιτροπής Οικονομικής Πολιτικής τα τροποποιημένα στοιχεία και την αιτιολόγηση της τροποποίησης.


Or. <Original>{EN}en</Original>
</Amend>
<Amend>Τροπολογία

<NumAm>21</NumAm>
<DocAmend>Πρόταση κανονισμού</DocAmend>
<Article>Άρθρο 9 – παράγραφος 1</Article>
	

	Κείμενο που προτείνει η Επιτροπή
	Τροπολογία

	1. Το Συμβούλιο, κατόπιν πρότασης της Επιτροπής, μπορεί να αποφασίσει την επιβολή προστίμου σε κράτος μέλος το οποίο από πρόθεση ή από σοβαρή αμέλεια παραποιεί τα στοιχεία σχετικά με τη ΔΜΑ.
	1. Το Συμβούλιο, κατόπιν σύστασης της Επιτροπής, μπορεί να αποφασίσει την επιβολή προστίμου σε κράτος μέλος με νόμισμα το ευρώ, το οποίο από πρόθεση ή από σοβαρή αμέλεια παραποιεί τα στοιχεία σχετικά με τη ΔΜΑ.


Or. <Original>{EN}en</Original>
</Amend>
<Amend>Τροπολογία

<NumAm>22</NumAm>
<DocAmend>Πρόταση κανονισμού</DocAmend>
<Article>Άρθρο 9 – παράγραφος 3 – εδάφιο 1</Article>
	

	Κείμενο που προτείνει η Επιτροπή
	Τροπολογία

	3. Για να εντοπισθεί η παραποίηση κατά την παράγραφο 1 η Επιτροπή μπορεί να διεξάγει κάθε αναγκαία έρευνα. Η Επιτροπή μπορεί να αποφασίσει να κινήσει έρευνα, όταν κρίνει ότι υπάρχουν σοβαρές ενδείξεις ως προς την ύπαρξη γεγονότων που ενδέχεται να στοιχειοθετούν παραποίηση. Κατά τη διεξαγωγή έρευνας σχετικά με την υποτιθέμενη παραποίηση η Επιτροπή λαμβάνει υπόψη της τυχόν σχόλια του οικείου κράτους μέλους. Προκειμένου να φέρεις εις πέρας τα καθήκοντά της, η Επιτροπή δύναται να ζητήσει από το κράτος μέλος την παροχή πληροφοριών, να διεξάγει επιτόπιους ελέγχους και να ζητήσει να της κοινοποιούνται οι υποκείμενες στατιστικές πληροφορίες καθώς και τα έγγραφα για τα στοιχεία σχετικά με τη ΔΜΑ. Εάν η εθνική νομοθεσία του οικείου κράτους μέλους απαιτεί προηγουμένη δικαστική έγκριση των επιτόπιων ελέγχων, η Επιτροπή υποβάλλει τις σχετικές αιτήσεις.
	3. Για να εντοπισθεί η παραποίηση κατά την παράγραφο 1, η Επιτροπή μπορεί να κινεί και να διεξάγει κάθε αναγκαία έρευνα, σύμφωνα με τις Συνθήκες και την ειδική τομεακή νομοθεσία. Η Επιτροπή μπορεί να αποφασίσει να κινήσει έρευνα, όταν κρίνει ότι υπάρχουν σοβαρές ενδείξεις ως προς την ύπαρξη γεγονότων που ενδέχεται να στοιχειοθετούν παραποίηση. Κατά τη διεξαγωγή έρευνας σχετικά με την υποτιθέμενη παραποίηση η Επιτροπή λαμβάνει υπόψη της τυχόν σχόλια του οικείου κράτους μέλους. Προκειμένου να φέρεις εις πέρας τα καθήκοντά της, η Επιτροπή δύναται να ζητήσει από το υποκείμενο σε έρευνα κράτος μέλος την παροχή πληροφοριών, να διεξάγει επιτόπιους ελέγχους και να ζητήσει να της κοινοποιούνται οι υποκείμενες στατιστικές πληροφορίες καθώς και τα έγγραφα για τα στοιχεία σχετικά με τη ΔΜΑ. Εάν το απαιτεί η εθνική νομοθεσία του υποκείμενου σε έρευνα κράτους μέλους, πριν από οποιουσδήποτε επιτόπιους ελέγχους εκδίδεται ειδική άδεια από δικαστική αρχή.


Or. <Original>{EN}en</Original>
</Amend>
<Amend>Τροπολογία

<NumAm>23</NumAm>
<DocAmend>Πρόταση κανονισμού</DocAmend>
<Article>Άρθρο 9 – παράγραφος 3 – εδάφιο 2</Article>
	

	Κείμενο που προτείνει η Επιτροπή
	Τροπολογία

	Μόλις ολοκληρώσει την έρευνά της, και πριν υποβάλει οποιαδήποτε πρόταση στο Συμβούλιο, η Επιτροπή δίνει στο οικείο κράτος μέλος την ευκαιρία να τοποθετηθεί επί των υπό έρευνα ζητημάτων. Η Επιτροπή βασίζει την πρότασή της στο Συμβούλιο μόνο σε γεγονότα επί των οποίων το εν λόγω κράτος μέλος είχε την ευκαιρία να τοποθετηθεί.
	Μόλις ολοκληρώσει την έρευνά της, και πριν υποβάλει οποιαδήποτε σύσταση στο Συμβούλιο, η Επιτροπή δίνει στο υποκείμενο σε έρευνα κράτος μέλος την ευκαιρία να τοποθετηθεί επί των υπό έρευνα ζητημάτων. Η Επιτροπή βασίζει τη σύστασή της στο Συμβούλιο μόνο σε γεγονότα επί των οποίων το εν λόγω κράτος μέλος είχε την ευκαιρία να τοποθετηθεί.


Or. <Original>{EN}en</Original>
</Amend>
<Amend>Τροπολογία

<NumAm>24</NumAm>
<DocAmend>Πρόταση κανονισμού</DocAmend>
<Article>Άρθρο 9 – παράγραφος 3 – εδάφιο 2 α (νέο)</Article>
	

	Κείμενο που προτείνει η Επιτροπή
	Τροπολογία

	
	Η Επιτροπή ενημερώνει την αρμόδια επιτροπή του Ευρωπαϊκού Κοινοβουλίου σχετικά με κάθε έρευνα ή σύσταση η οποία πραγματοποιείται δυνάμει της παρούσας παραγράφου.


Or. <Original>{EN}en</Original>
</Amend>
<Amend>Τροπολογία

<NumAm>25</NumAm>
<DocAmend>Πρόταση κανονισμού</DocAmend>
<Article>Άρθρο 9 – παράγραφος 3 α (νέα)</Article>
	

	Κείμενο που προτείνει η Επιτροπή
	Τροπολογία

	
	3α. Το άρθρο 7 δεν ισχύει για στατιστικές οι οποίες υπόκεινται σε έρευνα δυνάμει του παρόντος άρθρου.


Or. <Original>{EN}en</Original>
</Amend>
<Amend>Τροπολογία

<NumAm>26</NumAm>
<DocAmend>Πρόταση κανονισμού</DocAmend>
<Article>Kεφάλαιο IX – τίτλος</Article>
	

	Κείμενο που προτείνει η Επιτροπή
	Τροπολογία

	ΦΥΣΗ ΚΑΙ ΚΑΤΑΝΟΜΗ ΤΟΥ ΠΡΟΫΠΟΛΟΓΙΣΜΟΥ ΤΩΝ ΚΥΡΩΣΕΩΝ
	ΦΥΣΗ ΤΩΝ ΠΡΟΣΤΙΜΩΝ ΚΑΙ ΔΙΑΘΕΣΗ ΤΟΥΣ ΣΤΟΝ ΠΡΟΫΠΟΛΟΓΙΣΜΟ

<Article>Άρθρο 11</Article>
	

	Κείμενο που προτείνει η Επιτροπή
	Τροπολογία

	Τα πρόστιμα που εισπράττονται σύμφωνα με το άρθρο 9 αποτελούν άλλα έσοδα, όπως ορίζεται στο άρθρο 311 της Συνθήκης, και περιέρχονται στον προϋπολογισμό της Ένωσης. 
	Τα πρόστιμα που εισπράττονται σύμφωνα με το άρθρο 9 αποτελούν άλλα έσοδα, όπως ορίζεται στο άρθρο 311 της Συνθήκης, και περιέρχονται στον Ευρωπαϊκό Μηχανισμό Σταθερότητας. Όταν δημιουργηθεί από τα κράτη μέλη με νόμισμα το ευρώ άλλος μηχανισμός σταθερότητας για την παροχή οικονομικής στήριξης προς διασφάλιση της σταθερότητας στο σύνολο της ζώνης του ευρώ, τα πρόστιμα διατίθενται στον εν λόγω μηχανισμό.

<Article>Άρθρο 13</Article>
	

	Κείμενο που προτείνει η Επιτροπή
	Τροπολογία

	Όσον αφορά τα μέτρα που αναφέρονται στο άρθρο 9, το Συμβούλιο ενεργεί χωρίς να λάβει υπόψη την ψήφο του μέλους του Συμβουλίου που αντιπροσωπεύει το οικείο κράτος μέλος.
	Οι αποφάσεις για τα μέτρα που αναφέρονται στο άρθρο 9 λαμβάνονται μόνο από τα μέλη του Συμβουλίου που αντιπροσωπεύουν κράτη μέλη με νόμισμα το ευρώ, τα οποία ενεργούν χωρίς να λάβουν υπόψη την ψήφο του μέλους του Συμβουλίου που αντιπροσωπεύει το οικείο κράτος μέλος. Οι αποφάσεις που αναφέρονται στο άρθρο 9 παράγραφος 1 θεωρείται ότι έχουν εγκριθεί από το Συμβούλιο, εκτός αν αυτό αποφασίσει, με ειδική πλειοψηφία, να απορρίψει τη σύσταση εντός 10 ημερών από την έγκρισή της από την Επιτροπή. Το Συμβούλιο μπορεί να τροποποιήσει τη σύσταση αποφασίζοντας με ειδική πλειοψηφία.

<Article>Άρθρο 15</Article>
	

	Κείμενο που προτείνει η Επιτροπή
	Τροπολογία

	Σύμφωνα με το άρθρο 5 του κανονισμού (ΕΚ) αριθ. 223/2009, οι εθνικές στατιστικές υπηρεσίες (ΕΣΥ) των κρατών μελών εξασφαλίζουν τον απαιτούμενο συντονισμό όσον αφορά τα στοιχεία σχετικά με τη ΔΜΑ σε εθνικό επίπεδο. Όλες οι άλλες εθνικές αρχές είναι υπόλογες στην ΕΣΥ για τον σκοπό αυτό. Τα κράτη μέλη λαμβάνουν τα αναγκαία μέτρα για την εξασφάλιση της εφαρμογής της παρούσας διάταξης.
	Σύμφωνα με το άρθρο 5 του κανονισμού (ΕΚ) αριθ. 223/2009, οι εθνικές στατιστικές υπηρεσίες (ΕΣΥ) των κρατών μελών εξασφαλίζουν τον απαιτούμενο συντονισμό όσον αφορά τα στοιχεία σχετικά με τη ΔΜΑ σε εθνικό επίπεδο. Οι εθνικές κεντρικές τράπεζες, υπό την ιδιότητά τους ως μέλη του ΕΣΚΤ που καταρτίζουν στοιχεία σχετικά με τη ΔΜΑ, καθώς και, κατά περίπτωση, άλλες οικείες εθνικές αρχές συνεργάζονται με τις ΕΣΥ για τον σκοπό αυτό. Τα κράτη μέλη λαμβάνουν τα αναγκαία μέτρα για την εξασφάλιση της εφαρμογής της παρούσας διάταξης. 

<NumAm>30</NumAm>
<DocAmend>Πρόταση κανονισμού</DocAmend>
<Article>Άρθρο 17 </Article>
	

	Κείμενο που προτείνει η Επιτροπή
	Τροπολογία

	Η Επιτροπή (Eurostat) υποβάλλει τακτικές εκθέσεις στο Ευρωπαϊκό Κοινοβούλιο και το Συμβούλιο σχετικά με τις δραστηριότητες που διεξάγει για τις ανάγκες εφαρμογής του παρόντος κανονισμού.
	Η Επιτροπή (Eurostat) υποβάλλει έκθεση, τουλάχιστον μία φορά ανά έτος, στο Ευρωπαϊκό Κοινοβούλιο και το Συμβούλιο, στο πλαίσιο του Ευρωπαϊκού Εξαμήνου, όπως αναφέρεται στον κανονισμό (ΕΕ) αριθ. 1175/2011 του Ευρωπαϊκού Κοινοβουλίου και του Συμβουλίου7α.

	
	________________

	
	7α Κανονισμός (ΕΕ) αριθ. 1175/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, που τροποποιεί τον κανονισμό (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών  (ΕΕ L 306, 23.11.2011, σ. 12.).

<Article>Άρθρο 18 – παράγραφος 1</Article>
	

	Κείμενο που προτείνει η Επιτροπή
	Τροπολογία

	1. Έως τις 14 Δεκεμβρίου 2014 και κάθε πέντε έτη στη συνέχεια, η Επιτροπή πραγματοποιεί επισκόπηση της εφαρμογής του παρόντος κανονισμού και υποβάλλει έκθεση σχετικά με τα πορίσματά της στο Ευρωπαϊκό Κοινοβούλιο και το Συμβούλιο.
	1. Έως τις 14 Δεκεμβρίου 2014 και κάθε πέντε έτη στη συνέχεια, η Επιτροπή πραγματοποιεί επισκόπηση της εφαρμογής του παρόντος κανονισμού και υποβάλλει σχετική έκθεση στο Ευρωπαϊκό Κοινοβούλιο και το Συμβούλιο. Εφόσον ενδείκνυται, η έκθεση αυτή συνοδεύεται από νομοθετική πρόταση. 

ΑΙΤΙΟΛΟΓΙΚΗ ΕΚΘΕΣΗ

1. Γενικό πλαίσιο

Στις 7 Ιουνίου 2013, η Ευρωπαϊκή Επιτροπή ενέκρινε την πρόταση κανονισμού του Ευρωπαϊκού Κοινοβουλίου και του Συμβουλίου για την παροχή και την ποιότητα των στατιστικών σχετικά με τη διαδικασία μακροοικονομικών ανισορροπιών. Ο προτεινόμενος κανονισμός αποσκοπεί στην εξασφάλιση της ποιότητας και της επικαιρότητας όσον αφορά την εκπόνηση, την παροχή και την ποιοτική παρακολούθηση των στατιστικών στοιχείων που συγκεντρώνονται ή διαβιβάζονται για τις ανάγκες των διαδικασιών που έχουν σκοπό τον εντοπισμό των μακροοικονομικών ανισορροπιών καθώς και την πρόληψη και τη διόρθωση των υπερβολικών μακροοικονομικών ανισορροπιών εντός της Ένωσης.

Η πρόταση της Επιτροπής καλύπτει τη διαβίβαση των στατιστικών στοιχείων και μεταδεδομένων τα οποία σχετίζονται με τη διαδικασία μακροοικονομικών ανισορροπιών («στοιχεία σχετικά με τη ΔΜΑ») (άρθρα 1 και 2), ένα νέο πλαίσιο διασφάλισης ποιότητας συμπεριλαμβανομένων εκθέσεων ποιότητας από τα κράτη μέλη (άρθρα 3 και 4), τις αξιολογήσεις ποιότητας από την Επιτροπή (άρθρο 5), τους καταλόγους πηγών και μεθόδων (άρθρο 6), τις αποστολές σε κράτη μέλη (άρθρο 7), την αναφορά και κοινοποίηση των στοιχείων στους διάφορους ενδιαφερόμενους παράγοντες (άρθρο 8), και τις κυρώσεις για την παραποίηση στατιστικών (άρθρα 9 έως 13).

2. Διαδικασία στο Ευρωπαϊκό Κοινοβούλιο

Η επιτροπή ECON διορίστηκε ως η επικεφαλής επιτροπή για τη διαπραγμάτευση της πρότασης. Οι επιτροπές REGI και EMPL αποφάσισαν να γνωμοδοτήσουν.

3. Σχέδιο έκθεσης

Ο εισηγητής υποστηρίζει τον γενικό στόχο του προτεινόμενου κανονισμού, δηλαδή την ενίσχυση της οικονομικής διακυβέρνησης της Ένωσης μέσω ενός βελτιωμένου συστήματος στατιστικής παρακολούθησης των στοιχείων σχετικά με τη ΔΜΑ. Αναγνωρίζει όντως την ανάγκη να αναπτυχθούν σαφείς απαιτήσεις και διαδικασίες με στόχο την εξασφάλιση υψηλής ποιότητας όσον αφορά τις στατιστικές, ώστε να διευκολύνεται ο έγκαιρος εντοπισμός και η παρακολούθηση των μακροοικονομικών ανισορροπιών. Ωστόσο, ο εισηγητής θεωρεί ότι η παρακολούθηση της ποιότητας των στατιστικών όσον αφορά τα στοιχεία σχετικά με τη ΔΜΑ και τις υποκείμενες στατιστικές πληροφορίες μπορεί να ευθυγραμμιστεί καλύτερα αφενός με το διαδικαστικό πλαίσιο που ορίζεται στη διαδικασία μακροοικονομικών ανισορροπιών και αφετέρου με τις υφιστάμενες νομοθετικές διατάξεις, πρακτικές και δομές διακυβέρνησης στον τομέα των ευρωπαϊκών στατιστικών.

Βάσει των ανωτέρω, ο εισηγητής χαιρετίζει την πρόταση κανονισμού και προτείνει την ενίσχυση ορισμένων στοιχείων της με τις παρακάτω κύριες τροποποιήσεις.

3.1. Ευθυγράμμιση με το ενισχυμένο πλαίσιο οικονομικής διακυβέρνησης

Ο εισηγητής θεωρεί ότι το πλαίσιο για τη συγκέντρωση, την παρακολούθηση ποιότητας και τη δημοσιοποίηση των στοιχείων σχετικά με τη ΔΜΑ πρέπει να ευθυγραμμιστεί όσο το δυνατόν περισσότερο με τις διαδικασίες που ορίζονται στον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών, και στον κανονισμό (ΕΕ) αριθ. 1174/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με κατασταλτικά μέτρα για τη διόρθωση των υπερβολικών μακροοικονομικών ανισορροπιών στην ευρωζώνη. 

Συγκεκριμένα, ο εισηγητής προτείνει να ακολουθηθεί η λογική του πλαισίου της διαδικασίας μακροοικονομικών ανισορροπιών και να περιοριστεί η επιβολή κυρώσεων ώστε να αφορά μόνο χώρες με νόμισμα το ευρώ. Τα πρόστιμα που συλλέγονται θα πρέπει στη συνέχεια να περιέρχονται στον Ευρωπαϊκό Μηχανισμό Σταθερότητας αντί στον προϋπολογισμό της Ένωσης. Ο εισηγητής έχει επίγνωση των νομικών προβληματισμών σε σχέση με τη χρήση του άρθρου 338 ΣΛΕΕ ως νομικής βάσης για τη δυνατότητα επιβολής κυρώσεων σε κράτη μέλη για τη σκόπιμη υποβολή ανακριβών στοιχείων σχετικά με τη ΔΜΑ. Ως εκ τούτου, έχει συμπεριλάβει μια αιτιολογική σκέψη σύμφωνα με την οποία η Επιτροπή θα μπορούσε να εξετάσει το ενδεχόμενο θέσπισης πρόσθετης νομικής βάσης, όπως π.χ. το άρθρο 121 παράγραφος 6 ΣΛΕΕ.

3.2. Ευθυγράμμιση με την υφιστάμενη νομοθεσία για τις ευρωπαϊκές στατιστικές

Ο εισηγητής συνιστά τη στενότερη ευθυγράμμιση του προτεινόμενου κανονισμού με τον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές, λαμβανομένων υπόψη ορισμένων στοιχείων που προέκυψαν κατά την αναθεώρηση που βρίσκεται σε εξέλιξη. 

Τόσο το Ευρωπαϊκό Στατιστικό Σύστημα (ΕΣΣ) όσο και το Ευρωπαϊκό Σύστημα Κεντρικών Τραπεζών (ΕΣΚΤ) είναι υπεύθυνα για την κατάρτιση διαφόρων στατιστικών στις οποίες βασίζονται τα στοιχεία σχετικά με τη ΔΜΑ. Είναι απαραίτητο να υπάρχει στενή συνεργασία μεταξύ των δύο συστημάτων, προκειμένου να εξασφαλίζεται η ποιότητα των στοιχείων σχετικά με τη ΔΜΑ. Ο εισηγητής θεωρεί ότι η Επιτροπή στατιστικών για θέματα νομισματικά, χρηματοπιστωτικά και ισοζυγίου πληρωμών (ΕΣΝΧΙ), η οποία συστάθηκε με την απόφαση 2006/856/ΕΚ του Συμβουλίου, θα μπορούσε, δεδομένης της μακροχρόνιας εμπειρίας της στον τομέα των στατιστικών που καλύπτονται από τα στοιχεία σχετικά με τη ΔΜΑ, να παράσχει συμβουλές όσον αφορά τις πρακτικές λειτουργικές ρυθμίσεις για μια τέτοια συνεργασία.

3.3 Διαβίβαση στοιχείων στην Επιτροπή

Ο εισηγητής θεωρεί ότι στο πλαίσιο του προτεινόμενου κανονισμού θα πρέπει να διευκρινίζεται η διαδικασία διαβίβασης, αναφοράς και κοινοποίησης των στοιχείων. Ειδικότερα, προτείνει να περιλαμβάνεται αφενός καταληκτική ημερομηνία κατά την οποία η Επιτροπή (Eurostat) θα εξάγει τη χρονοσειρά που απαιτείται για τον πίνακα αποτελεσμάτων της ΔΜΑ, και αφετέρου ημερομηνία δημοσίευσης του δελτίου τύπου όσον αφορά τον πίνακα αποτελεσμάτων της ΔΜΑ.

3.4. Επισκέψεις διαλόγου

Για την περαιτέρω βελτίωση της αποτελεσματικότητας των προτεινόμενων διαδικασιών, ο εισηγητής προτείνει, πρώτον, να ονομάζονται οι επισκέψεις στα κράτη μέλη «επισκέψεις διαλόγου», δεύτερον, να καταστούν αυτές γενικό μέτρο το οποίο δεν θα εφαρμόζεται στις περιπτώσεις στις οποίες προβλέπεται ήδη βάσει τομεακής νομοθεσίας η διενέργεια επισκέψεων και, τρίτον, να καταστεί σαφές ότι στόχος τους είναι η εμβάθυνση της αξιολόγησης ποιότητας των στατιστικών, σε αντίθεση με τις έρευνες, οι οποίες αποσκοπούν ρητά στη διαπίστωση της ύπαρξης σκόπιμης υποβολής ανακριβών στοιχείων σχετικά με τη ΔΜΑ.

3.5. Ο ρόλος του Ευρωπαϊκού Κοινοβουλίου

Ο εισηγητής προτείνει τη στενότερη και πιο έγκαιρη συμμετοχή του Ευρωπαϊκού Κοινοβουλίου και των εθνικών κοινοβουλίων. Ειδικότερα, θα πρέπει να δοθεί στην αρμόδια επιτροπή του Ευρωπαϊκού Κοινοβουλίου η δυνατότητα να καλεί τους επικεφαλής των εθνικών στατιστικών υπηρεσιών να συμμετέχουν εθελοντικά σε ακροάσεις.

� Δεν δημοσιεύθηκε ακόμη στην Επίσημη Εφημερίδα.

